CELEX: 32011D0621(01)
Language: hr
Date: 2011-06-17 00:00:00
Title: Odluka Komisije od 17. lipnja 2011. o izmjeni Odluke Komisije od 16. prosinca 2008. o sustavu ranog upozoravanja namijenjenog dužnosnicima za ovjeravanje Komisije i izvršnim agencijama

01/Sv. 9
            
            
               HR
            
            
               Službeni list Europske unije
            
            
               109
            
         32011D0621(01)
   
               C 180/11
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 17. lipnja 2011.
   o izmjeni Odluke Komisije od 16. prosinca 2008. o sustavu ranog upozoravanja namijenjenog dužnosnicima za ovjeravanje Komisije i izvršnim agencijama
   (2011/C 180/06)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Ugovor o osnivanju Europske zajednice za atomsku energiju,
   uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (1),
   uzimajući u obzir Uredbu Vijeća (EZ) br. 215/2008 od 18. veljače 2008. o Financijskoj uredbi koja se primjenjuje na 10. Europski razvojni fond (2),
   budući da:
   
               (1)
            
            
               Definicija dužnosnika za ovjeravanje na osnovi delegiranja odgovornog za donošenje odluka iz članka 2. Odluke Komisije od 16. prosinca 2008. o sustavu ranog upozoravanja („EWS”) namijenjenog dužnosnicima za ovjeravanje Komisije i izvršnim agencijama uključuje dužnosnike za ovjeravanje na osnovi daljnjeg delegiranja u smislu članka 59. Financijske uredbe, koji obavljaju dužnost direktora.
            
         
               (2)
            
            
               Budući da šefovi delegacija Unije mogu djelovati kao dužnosnici za ovjeravanje na osnovu daljnjeg delegiranja za izvršavanje odobrenih sredstava iz odjeljka Komisije, koja su im povjerena na osnovi daljnjeg delegiranja, oni moraju biti uključeni u definiciju dužnosnika za ovjeravanje na osnovi delegiranja odgovornog za donošenje odluka o sustavu ranog upozoravanja kao dužnosnici za ovjeravanje Komisije na osnovi daljnjeg delegiranja,
            
         ODLUČILA JE:
   Članak 1.
   Odluka Komisije od 16. prosinca 2008. o sustavu ranog upozoravanja namijenjenog dužnosnicima za ovjeravanje Komisije i izvršnim agencijama mijenja se kako slijedi:
   Druga alineja članka 2. zamjenjuje se sljedećim:
   
               „—
            
            
               ‚Ovlašteni DO’ znači dužnosnik za ovjeravanje Komisije na osnovi delegiranja u smislu članka 59. Financijske uredbe, koji je odgovoran u skladu s internim pravilima za izvršenje općeg proračuna Europskih zajednica (dalje u tekstu ‚proračun’), uključujući i direktore izvršnih agencija, dužnosnike za ovjeravanje na osnovi daljnjeg delegiranja u smislu članka 59. Financijske uredbe koji obavljaju dužnost direktora te šefove delegacija Unije koji djeluju kao dužnosnici za ovjeravanje Komisije na osnovi daljnjeg delegiranja u skladu s člankom 59. stavkom 2. Financijske uredbe”.
            
         Članak 2.
   Ova se Odluka primjenjuje od trenutka donošenja.
   Članak 3.
   Ova se Odluka objavljuje u informativne svrhe u Službenom listu Europske unije.
   Odluka se prilaže Internim pravilima za izvršenje općeg proračuna Europskih zajednica.
   
      Sastavljeno u Bruxellesu 17. lipnja 2011.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 248, 16.9.2002., str. 1.
   
      (2)  SL L 78, 19.3.2008., str. 1.